19.6.85 Επίσημη Εφημερίδα των Ευρωπαϊκών Κοινοτήτων Αρι«. C 149/5 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 1943/81 σχε­
τικά με την ανάληψη κοινής δράσης για τη βελτίωση των όρων μεταποίησης και εμπορίας στον τομέα 
των ζωοτροφών στη Βόρεια Ιρλανδία 
COM(85) 234 τελικό 
(Υποβληθείσα από την Επιτροπή στο Ιυμβούλιο στις 28 Μαΐου 1985) 
(85/C 149/07) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως τα άρθρα 42 και 43, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
Εκτιμώντας: 
ότι οι γεωργικοί παραγωγικοί τομείς που εξαρτώνται από 
τις ζωοτροφές εξακολουθούν να είναι ζωτικής σημασίας για 
την αγροτική οικονομία της Βόρειας Ιρλανδίας* 
ότι το άρθρο 7 παράγραφοι 1 και 2 του κανονισμού (ΕΟΚ) 
αριθ. 1943/81 του Συμβουλίου (ι) καθορίζει ότι η υπολογιζό­
μενη διάρκεια για την πραγματοποίηση της κοινής δράσης 
είναι τέσσερα έτη και αρχίζει από την 1η Ιανουαρίου 1981 
και ότι το προβλεπόμενο κόστος της κοινής δράσης είναι 6 
εκατομμύρια ECU' 
ότι τα σοβαρά προβλήματα των γεωργικών παραγωγικών 
τομέων που εξαρτώνται από τις ζωοτροφές στη Βόρεια 
Ιρλανδία επιλύθηκαν μόνο εν μέρει με την κοινή δράση που 
αναφέρεται στον κανονισμό (ΕΟΚ) αριθ. 1943/81 και, συ­
νεπώς, είναι αναγκαίο να δοθεί κατάλληλη παράταση της 
προβλεπόμενης δράσης· πρέπει επίσης να αναθεωρηθεί αντί­
στοιχα και το προβλεπόμενο κόστος • 
ότι το άρθρο 6 παράγραφος 2 του κανονισμού (ΕΟΚ) αριθ. 
1943/81 προβλέπει ότι τα σχέδια στα οποία χορηγείται ενί­
σχυση στο πλαίσιο του κανονισμού (ΕΟΚ) αριθ. 355/77 του 
Συμβουλίου της 15ης Φεβρουαρίου 1977 σχετικά με την 
κοινή δράση για τη βελτίωση των όρων μεταποίησης και 
εμπορίας (2), όπως τροποποιήθηκε τελευταία από τον κανο­
νισμό (ΕΟΚ) αριθ. 1932/84 (3), ή στα οποία μπορεί να 
(') ΕΕ αριθ. L 197 της 20. 7. 1981, σ. 23. 
Ο. ΕΕ αριθ. L 51 της 23. 2. 1977, σ. 1. 
(3) ΕΕ αριθ. L 180 της 7. 7. 1984, σ. 1. χορηγηθεί κοινοτική ενίσχυση στο πλαίσιο άλλων κοινών 
μέτρων δεν εμπίπτουν στο πεδίο εφαρμογής του κανονισμού 
(ΕΟΚ) αριθ. 1943/81· 
ότι κατά τη διάρκεια της παράτασης αυτού του κανονισμού 
τα σχέδια στα οποία μπορεί να χορηγηθεί ενίσχυση στο 
πλαίσιο του κανονισμού (ΕΟΚ) αριθ. 355/77 θα πρέπει 
επίσης να αποκλεισθούν από το πεδίο εφαρμογής του κανο­
νισμού (ΕΟΚ) αριθ. 1943/81, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Ο κανονισμός (ΕΟΚ) αριθ. 1943/81 τροποποιείται ως εξής: 
1. Το άρθρο 6 παράγραφος 2 αντικαθίσταται από το ακό­
λουθο κείμενο: 
«2. Ο κανονισμός αυτός δεν αφορά τα σχέδια στα 
οποία χορηγούνται, ενδεχομένως, δυνάμει του κανο­
νισμού (ΕΟΚ) αριθ. 355/77 ή στο πλαίσιο άλλων κοινών 
μέτρων κατά την έννοια του άρθρου 6 παράγραφος 1 του 
κανονισμού (ΕΟΚ) αριθ. 729/70.» 
2. Το άρθρο 7 παράγραφος 1 αντικαθίσταται από το ακό­
λουθο κείμενο: 
«1. Η υπολογιζόμενη διάρκεια πραγματοποίησης της 
κοινής δράσης είναι επτά έτη, από την 1η Ιανουαρίου 
1981.» 
3. Το άρθρο 7 παράγραφος 2 αντικαθίσταται από το ακό­
λουθο κείμενο: 
«2. Το υπολογιζόμενο κόστος της κοινής δράσης για 
την περίοδο από την 1η Ιανουαρίου 1981 έως τις 31 
Δεκεμβρίου 1987 είναι 10,5 εκατομμύρια ECU. Το ποσό 
αυτό είναι για τον προσανατολισμό μόνο.» 
Άρθρο 2 
Ο κανονισμός αυτός αρχίζει να ισχύει την τρίτη ημερά από 
τη δημοσίευση του στην Επίσημη Εφημερίδα των Ευρω­
παϊκών Κοινοτήτων. 
Ο κανονισμός αυτός είναι δεσμευτικός ως προς όλα τα μέρη 
του και ισχύει άμεσα σε κάθε κράτος μέλος.